Иван Вазов
Пушкин

chitanka.info

И казах си: о, смърт, вземи ме,

тоз ад в гърди ми прекрати!…

Но ето, муза посети ме

небесна и ме укроти.

Тя нежно, сладко ме прегърна,

прикотка ме с вълшебен глас

и вдъхновен, във песни аз

излях душата си кахърна.

Певец! На бога не гълчи!

Той в теб два дара чудни лее:

сърце — от язви да более,

поезия — да ги лечи!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.